למה מוביל האיפוס של הגלים?
ביטול הרעשים
הקול מגיע אלינו בצורה של גלים, כשכל סאונד כולל צורת גל ייחודית, למשל גלי סינוס במופע חיובי (פאזה) או שלילי (אנטי-פאזה). אם נשדר במקביל לאותו קול שמגיע אלינו, גל הופכי – האנטי-פאזה – הגלים יאפסו למעשה אחד את השני, מה שיוביל לאפקט של ביטול הרעשים. במילים אחרות, אפשר לחשוב על זה כמו חיבור של 3 ועוד 3-, שייתנו לנו 0. אוזניות בעלות מערכת ביטול רעשים טובה יוכלו להפחית עד 80 דציבלים של רעש – נגיד, רעש המנועים של מטוס, כפי שאנחנו שומעים אותו מתוך תא הנוסעים. אוזניות ביטול רעשים פועלות באותה דרך: המיקרופונים החיצוניים שמשולבים באוזניות קולטים את הסאונד החיצוני, המעבד הזעיר שבתוכן (QN1 במקרה של ה-XM4) מנתח את גל הקול ופולט בדיליי קצר את הגל ההופכי, מה שמבטל כמעט את כל רעשי הרקע ומאפשר לנו להאזין למוסיקה, ללא הפרעות חיצוניות. ביטול רעשים פסיבי אגב הוא פשוט שם מפואר לאוזניות שחוסמות פיזית את הקול להגיע לאוזניים שלכם, קצת כמו האוזניות שמרכיבים פועלים במקומות עבודה רועשים.
גלים מובילים לביטול רעשים.